GiliGold/VAD_KnessetCorpus huggingface dataset:
שגית אפיק: אתם רוצים שבהפקעות של הרשויות המקומיות החל מ-2012 יהיה רק שמאי מכריע?
נטע דורפמן: יהיה רק שמאי מכריע ולא תהיה ועדת השגות.
משה גפני: איפה השמאים, הלכו?
משה גפני: אנחנו מקבלים את זה.
משה גפני: חבר הכנסת חנא סוייד, כן?
חנא סוייד: בקשר לעניין הזה, אני מציע שלא לעכב את זה, או לא לדחות את זה לשנתיים, אלא לעשות הוראות מעבר לתקופה שעד שיתקנו את חוקי הבנייה ואז---
משה גפני: זאת אומרת שזה יהיה מיידי.
משה גפני: אבל אתה חופשי לעשות כרצונך, בגלל שאתה לא בקואליציה.
משה גפני: זה בסדר, אני במקומך הייתי עושה עוד יותר גרוע, הייתי אומר שזה יחול בכלל רטרואקטיבית.
משה גפני: אנחנו ניהלנו דיונים עם הממשלה במהלך היממה האחרונה, הם התחילו בארבע שנים, ירדו לשלוש שנים ועכשיו אנחנו יורדים לשנתיים.
משה גפני: אני לא יכול.
חנא סוייד: אני מסכים איתך שאתה לא יכול, אבל אני---
משה גפני: אתה מגיש הסתייגות וזו הסתייגות מהותית.
משה גפני: יש עוד הסתייגויות.
שגית אפיק: יש עוד הסתייגות אחת של חבר הכנסת חיים אורון.
שגית אפיק: הוא מבקש שלא תהיה תקופה של 25 שנים אחורה, אלא מאז קום המדינה, ותהיה השבה ורכישה.
חנא סוייד: גם אני, זו גם הסתייגות שלי.
משה גפני: גם הוא מכיר בקום המדינה, זאת אומרת גם הוא בעד קום המדינה.
משה גפני: מי בעד ההסתייגות של חבר הכנסת חיים אורון ושל חבר הכנסת חנא סוייד?
משה גפני: ההסתייגות של חבר הכנסת חנא סוייד.
משה גפני: אנחנו מדברים על סעיף 22, שזה הסעיף האחרון שעליו אנחנו מצביעים.
משה גפני: מי בעד סעיף 22?
יורם חג'בי: אני מבקש באופן חריג, הייתי בכל הישיבות פה, לומר כמה מלים.
יורם חג'בי: זה הסעיף העיקרי של כל החוק הזה.
משה גפני: אני לא נותן.
יורם חג'בי: ברשות היושב ראש.
יורם חג'בי: אני מבקש.
משה גפני: בבקשה, דקה.
יורם חג'בי: הסעיף הזה בעצם קובע שאם חלפו 25 שנה, תנאי אחד, או אם מומש הצורך הציבורי לגבי הקרקע שרכשו אותה, המדינה יכולה למכור את הקרקע, סעיף 22(ב) 'לקרקע כמפורט להלן---
משה גפני: לא, אתה לא קורא את הסעיף, אתה אומר את העיקרון.
יורם חג'בי: אני מבקש שהעיקרון יהיה שאפשר למכור את הקרקע הזאת למדינה, ובתנאי שזה לא יימכר למגורים.
יורם חג'בי: לכל מטרה ציבורית אחרת, לא למגורים.
יורם חג'בי: כלומר אם זה מגורים, צריכים לתת פיצוי נוסף.
יורם חג'בי: זו מלה אחת, רבותיי, מלה אחת ולא יותר.
יורם חג'בי: מלה אחת להוסיף לחוק.
יורם חג'בי: אני מציע להוסיף את המלה 'ללא תשלום של כל פיצוי נוסף בשל כך, אלא אם כן שווקה הקרקע למגורים'.
יורם חג'בי: זו הפשרה הכי טובה בחוק.
משה גפני: אנחנו קיבלנו את עמדתך.
יורם חג'בי: אחורה.
משה גפני: ההצעה היא כזאת, מכאן ולהבא, אם משנים את מטרת ההפקעה לצורך מגורים, זאת אומרת אם היתה הפקעה לצורך כביש או לצורך לאומי אחר, והצורך הזה ירד, ובמקום זה מעבירים את זה למגורים, על זה זה לא יחול ותהיה הפקעה חדשה, אלא אם כן, במקרים מיוחדים, החליט שר האוצר עם נימוק שיירשם.
יורם חג'בי: באישור הוועדה המייעצת.
משה גפני: אתה לא יכול להתערב.
שגית אפיק: זה ממילא באישור הוועדה המייעצת.
משה גפני: סעיף 22 אושר – פה אחד.
חיים אורון: קיבלו את ההסתייגות שלי?
משה גפני: קיבלו את העמדה שלך לגבי החקלאות.
שגית אפיק: את ההסתייגות מקום המדינה, דחו.
זאב אלקין: קרה משהו חשוב.
זאב אלקין: חבר הכנסת חנא סוייד אמר שהוא מצטרף להסתייגות שלך שתחולה בקום המדינה.
נטע דורפמן: בעניין הוראת המעבר, 22, אנחנו מבקשים---
משה גפני: אתם לא יכולים לבקש, הצבענו כבר.
משה גפני: סעיף 14.
משה גפני: אני עושה רוויזיה.
משה גפני: אני מבקש להוסיף בסעיף 14 שכאשר ההפקעה נעשתה לצורך לאומי, לאחר מכן הצורך הזה בוטל ורוצים להעביר את זה למגורים, ההפקעה מכאן ולהבא תצטרך להיות הפקעה חדשה, אלא אם כן החליט שר האוצר, במקרים מיוחדים, שבהם יירשם הנימוק שלו, רק אז יהיה אפשר לעשות את זה.
משה גפני: מי בעד סעיף 14?
מירי רגב: בהתייעצות הוועדה.
משה גפני: והנימוקים צריכים להירשם.
משה גפני: מי בעד סעיף 14 לאחר התיקון?
משה גפני: סעיף 14 אושר – פה אחד.
משה גפני: החוק אושר.
משה גפני: אני מודה ליועצות המשפטיות של הוועדה, אני מודה לחברי הכנסת, אני מודה לכל המשתתפים.
משה גפני: הניסוחים כפי שאושרו בוועדה יצורפו לפרוטוקול.
משה גפני: יש בקשה של רשות המסים לשנות את המועדים.
משה גפני: אני מבקש מהוועדה היום את אישור הוועדה – לאחר שפיצלנו את החוק ולאחר שאישרנו אותו, את אותם סעיפים שפיצלנו - למשוך את החוק מהמליאה ולהחזיר אותו לדיון בוועדה.
חיים אורון: לא הבנתי.
חיים אורון: מה זאת אומרת למשוך את החוק מהמליאה?
שגית אפיק: לחדש את הדיונים, לפי סעיף 124 לתקנון.
חיים אורון: צריך להצביע על זה במליאה.
משה גפני: צריך להצביע כאן ואז במליאה.
מיכל הנר דויטש: אנחנו מבקשים לתקן את סעיף 6 שהוא סעיף התחילה של החוק.
מיכל הנר דויטש: מה שקרה הוא שהצעת החוק הזאת עברה בקריאה ראשונה ביולי 2008 ואז, כאשר היא פורסמה, ביקשנו שהיא תחול מתחילת השנה, מה-1 בינואר 2008.
מיכל הנר דויטש: לאור הימשכות ההליכים של החוק הזה טעינו בסעיף התחילה במובן שרצינו שרצף הפיצויים יחול מה-1 בינואר 2008 מהטעם שלעמדתנו אין הוראה לגבי רצף פיצויים אבל כל השאר, התיקון של הסכומים של סעיף 45(א) ו-47, אנחנו צריכים שהם יחולו מה-1 בינואר 2010 כי אם הם יחולו מה-1 בינואר 2008, אנחנו צריכים גם תיקוני דוחות וגם לתקן את כל דיווחי המעבידים לגבי ניכויים וזיכויים לעובדים.
מיכל הנר דויטש: לפיכך אנחנו מבקשים שבסעיף 6 בתחילה, כל החוק יתחיל מה-1 בינואר 2010 למעט סעיף 3.
שגית אפיק: את רוצה שעדכוני הסכומים יתחילו ב-2010 כדי שלא תצטרכי לתת לאנשים תיקוני סכומים.
מיכל הנר דויטש: ותיקון של ניכויים וזיכויים 2008-2009.
משה גפני: 2009.
משה גפני: לא 1 בינואר 2008 אלא ה-1 בינואר 2009.
מיכל הנר דויטש: רצף הפיצויים?
מיכל הנר דויטש: רצף פיצויים, 1 בינואר 2008.
שגית אפיק: אומר היושב ראש שעדכוני הסכומים הם מ-2009.
מיכל הנר דויטש: אבל יש לי בעיה עם העובדים.
מיכל הנר דויטש: העובדים כבר קיבלו ניכויים וזיכויים בתלוש במהלך השניה.
משה גפני: את אמרת שזה 2008.
מיכל הנר דויטש: אבל זה היה יולי.
משה גפני: אבל אמרת שב-2008 כבר הכל נסגר.
משה גפני: למה את מבקשת להוריד את 2008?
מיכל הנר דויטש: 2008 ו-2009.
משה גפני: למה את רוצה להוריד את 2008?
מיכל הנר דויטש: אנשים הגישו דוחות או קיבלו ניכויים וזיכויים כבר בתוך תלוש המשכורת לפי הסכומים שהופיעו ב-34(א) וב-47 לפקודת מס הכנסה.
מיכל הנר דויטש: היום, לאור ההגדלה של הסכומים האלה, זה אומר שנצטרך לתקן את כל הדוחות שהוגשו, את כל תלושי המשכורת של העובדים שעשו להם ניכויים וזיכויים לפי סעיף 45(א) ו-47 לפי הסכומים החדשים.
מיכל הנר דויטש: מערכתית זה מאוד מסובך.
משה גפני: את 2008 הבנתי.
משה גפני: לגבי 2009, אנחנו עדיין ב-2009.
מיכל הנר דויטש: אנשים כבר קיבלו משכורות של כל החודשים.
משה גפני: עם זה אפשר להתמודד.
שגית אפיק: הצעת החוק הייתה ב-2008.
מיכל הנר דויטש: זה היה ביולי.
מיכל הנר דויטש: חשבנו שיהיה לנו מספיק חודשים כדי לתקן את זה.
מיכל הנר דויטש: איך אנחנו מתקנים לעובדים במהלך השנה?
מיכל הנר דויטש: בתוך התלוש.
משה גפני: שנת 2009 לא הסתיימה.
מיכל הנר דויטש: לא יהיו לי יותר תלושים של 2009.
מיכל הנר דויטש: עד שהחוק יעבור, לא יהיו לי תלושים של 2009 ואז ממילא העובדים הללו יצטרכו להגיש דוחות.
משה גפני: את שנת 2009 לא סיימנו.
משה גפני: כאשר הגשתם את זה ביולי, חשבתם שזה יסתיים?
מיכל הנר דויטש: שזה יעבור.
מיכל הנר דויטש: הכוונה הייתה להעביר את זה במהלך הפגרה ולהעביר את זה עם חידוש המושב.
מיכל הנר דויטש: לא הצלחנו וזה נמשך עד עתה.
מיכל הנר דויטש: אנחנו מבקשים שרק הסעיף של רצף הפיצויים יתחיל ב-1 בינואר 2008 ושעדכון הסכומים של 45(א) ו-47 יתחיל מ-1 בינואר 2010.
משה גפני: אני חושב שזה צריך להתחיל ב-1 בינואר 2009.
משה גפני: לא תהיה ברירה.
משה גפני: מה חשבתם?
משה גפני: הבאתם לכאן חוק.
מיכל הנר דויטש: ביולי 2008.
משה גפני: שר האוצר ביקש שוועדת העבודה והרווחה תטפל בזה.
חיים אורון: יש כאן מסמך של יועצי המס שתומכים בעמדה שלהם.
חיים אורון: אתה היום מקטין את הרטרואקטיביות.
שגית אפיק: זאת הטבה.
משה גפני: זאת הטבה לאנשים.
משה גפני: למה לבטל את ההטבה הזאת?
מיכל הנר דויטש: ההטבה הזאת היא מספר שקלים ספור אבל מבחינה מערכתית התיקון של הדבר הזה כלפי המשק הוא נטל תפעולי עצום.
מיכל הנר דויטש: אנחנו מתקנים את הכל כלפי מעלה.
חיים אורון: אולי אפשר לתת אופציה שמי שמוכן לעמוד בנטל.
מיכל הנר דויטש: כדי לתקן, אדם יצטרך להגיש דוח.
מיכל הנר דויטש: אין לזה דרך אחרת.
משה גפני: מה אומרים יועצי המס?
משה גפני: לא קראתי את זה.
טמיר כהן: זה הגיע כרגע.
טמיר כהן: הנציג שלהם מבקש להתייחס.
מיכל הנר דויטש: אבל זה לגבי המהות.
חיים אורון: אני קראתי את זה כרגע מה אומרים יועצי המס.
משה גפני: לגבי רצף פיצויים אין שינוי.
חיים אורון: לא, לא לגבי רצף פיצויים.
אמיר גבאי: אנחנו מתנגדים גם לנושא של רצף פיצויים, תחולה מינואר 2008.
אמיר גבאי: אני רוצה להפנות את תשומת לבכם שיש לא מעט מערערים שהגישו ערעור מס לבית המשפט המחוזי בתל אביב בנושא הזה מאחר שמדובר בצורה חד משמעית על החלה רטרואקטיבית של הוראות החוק.
אמיר גבאי: אנחנו ממתינים לפסיקה של כבוד השופט.
משה גפני: הנושא עצמו אושר.
משה גפני: הנושא של רצף פיצויים, זה לא עומד לדיון.
משה גפני: אם נמשוך את זה, אנחנו לא מושכים אותו בגלל רצף פיצויים.
משה גפני: זה עבר גם בוועדת המשנה כאן שעסקה בנושא של החוק הזה וגם בפיצול.
משה גפני: הייתה הסכמה גם של ועדת המשנה וגם של מליאת הוועדה שאישרה, וזה כבר נמצא במליאת הכנסת לאישור לקריאה שנייה ושלישית.
משה גפני: מה שקרה הוא רק לגבי הנושא הזה שביקשה אותו עורכת הדין מיכל דויטש.
משה גפני: מה העמדה שלכם לגבי זה?
אמיר גבאי: בכל מקרה עמדתנו היא שאנחנו מתנגדים להחלה רטרואקטיבית של חוקי מס בישראל.
שגית אפיק: גם כאשר זאת הטבה?
שגית אפיק: אם כך, אתם תומכים בבקשה.
מיכל הנר דויטש: זה מטיל עליהם נטל.
משה גפני: עכשיו זה נושא אידיאולוגי כי בעניין הזה יש הטבה לנישומים.
משה גפני: אתם מתנגדים להטבה הזאת?
משה גפני: בגלל האידיאולוגיה של החלה רטרואקטיבית של חוקי מס?
אמיר גבאי: זה לא עניין של אידיאולוגיה.
משה גפני: לא, חשוב, אז לא אידיאולוגיה.
משה גפני: בגלל העיקרון שלא להחיל חוקי מס רטרואקטיבית.
משה גפני: אני מבין את העיקרון שאתה מייצג.
משה גפני: העיקרון שאתה מייצג הוא שחוקי מס, אם הם חלים רטרואקטיבית, הם בעייתיים.
אמיר גבאי: נכון.
משה גפני: לכן אתם מתנגדים.
משה גפני: בעניין של הרצף פניתם גם לבית המשפט.
משה גפני: עד כאן הכל בסדר.
משה גפני: עכשיו יש שאלה אחרת.
משה גפני: עורכת הדין דויטש מבקשת שאנחנו נמשוך את החוק מהמליאה רק לגבי הסעיף הזה של 2008 ו-2009.
מיכל הנר דויטש: סעיף 45(א) ו-47.
משה גפני: אל תגידי מספרים כי אני לא מבין שום דבר.
מיכל הנר דויטש: עדכוני סכומים.
משה גפני: עדכון הסכומים.
משה גפני: אתם מתנגדים לזה?
אמיר גבאי: אין לנו תגובה בעניין הזה.
משה גפני: אני מציע שאנחנו נאשר.
חיים אורון: מה המשמעות של העדכון?
חיים אורון: כמה הטבה?
מיכל הנר דויטש: במספר שקלים בודדים, אבל כמו שהסברנו בדיון הקודם זה יוצר מערכתית שינוי בסכומים מאוד קטנים ואנחנו רוצים האחדת סכומים ב-45(א) וב-47 לגבי כולם.
מיכל הנר דויטש: זה עדכון במספר שקלים בודדים כי זה מדד אחד, המדד של 2006 שפוספס לגבי אלה של תיקון 154.
מיכל הנר דויטש: זה עדכון של מספר שקלים.
חיים אורון: למה לא תעשו את התיקון הזה ב-2010?
מיכל הנר דויטש: זה מה שאנחנו מבקשים.
חיים אורון: רגע, אבל תפצו על המדד של 2006 ב-2010.
מיכל הנר דויטש: זה בדיוק מה שאנחנו מבקשים, להעלות את הסכומים של 45(א) ו-47.
משה גפני: אבל הנישום מפסיד את 2008 ו-2009.
מיכל הנר דויטש: אז במקום 4,202 יהיה לו 4,206.
מיכל הנר דויטש: הרי עדכון הסכומים הוא בקטן.
מיכל הנר דויטש: זה ניכוי וזיכוי לפי סכומים שמופיעים בסעיפים 45(א) ו-47.
מיכל הנר דויטש: אנחנו מבקשים, רק לשם הנטל התפעולי שיוטל.
חיים אורון: אני חוזר להצעה שלי.
חיים אורון: נניח שב-2010 יתקנו בגין 2009 באפס פרומיל.
מיכל הנר דויטש: זה מה שאנחנו עושים.
חיים אורון: ב-2010 יתקנו בגין 2009.
מיכל הנר דויטש: זה לשנות את כל הסכומים של 45(א) ו-47.
חיים אורון: אני חושב שאת עונה לי לפני שאת מקשיבה לי.
חיים אורון: אתם הולכים לתקן עכשיו.
חיים אורון: מה יהיה בעתיד?
חיים אורון: בכל שנה יתקנו בגין השנה שעברה את ההפרשים האלה.
מיכל הנר דויטש: לא.
מיכל הנר דויטש: החל מ-2010 הסכומים בסעיפי הניכוי והזיכוי של פקודת מס הכנסה יהיו אחידים לכלל הנישומים לפי הסכום הגבוה אילו היו מתעדכנים הסכומים כבסר ב-2006.
מיכל הנר דויטש: אבל זה החל מ-2010.
חיים אורון: הם ממשיכים להתעדכן.
מיכל הנר דויטש: רגיל.
מיכל הנר דויטש: רצוף.
חיים אורון: בדיוק.
חיים אורון: זה מה שאני מציע.
חיים אורון: קחו פיק אחד – כדי לתת תשובה לחבר הכנסת גפני- תפצו בשנה הבאה על 2006 באפס פרומיל.
חיים אורון: למה את לא יכולה לעשות את זה?
מיכל הנר דויטש: ארבע פעמים השכר הממוצע במשק.
חיים אורון: לא, את הדלתא, את הניכוי.
חיים אורון: הוא חושש שהעובד יפסיד עשרים שקלים.
חיים אורון: תפצי אותו.
מיכל הנר דויטש: לא, לא מדובר בסכומים כאלה.
משה גפני: שקל.
משה גפני: תכניסו לכם לראש שאני הולך על פי ההלכה.
משה גפני: קחו את זה בחשבון.
משה גפני: על פי ההלכה, דין פרוטה כדין מאה.
מיכל הנר דויטש: אני לא יכולה לשנות את כלל הסכומים של 45(א) ו-47.
משה גפני: חבר הכנסת אורון מציע הצעה מאוד פשוטה.
חיים אורון: לא את כלל, אלא את העדכון.
משה גפני: רק העדכון.
משה גפני: העדכון ב-2010 יהיה קצת יותר גבוה.
חיים אורון: כדי שיפצה על 2009.
מיכל הנר דויטש: העדכון הוא מדד מול מדד.
מיכל הנר דויטש: אין לי עדכון אחר.
חיים אורון: תפצי על מדד ישן ב-2010.
חיים אורון: פעם אחת בחוק.
מיכל הנר דויטש: אני לא יכולה לעשות את זה.
מיכל הנר דויטש: אם הוועדה רוצה 2009, זה מה שיהיה.
מיכל הנר דויטש: אתם מחליטים.
מיכל הנר דויטש: אני מבקשת שעדכון הסכומים של 45(א) ו-47 יהיה ב-2010.
מיכל הנר דויטש: הוועדה לא מסכימה והיא רוצה 2009, אתם המחליטים.
מיכל הנר דויטש: אני מבקשת בשביל התפעול של המערכת לא לעשות את זה.
משה גפני: מה שאני עושה, אני מבקש את אישור הוועדה כדי למשוך את החוק ואנחנו נקיים על זה דיון בשבוע הבא.
מיכל הנר דויטש: אז 2009.
מיכל הנר דויטש: אנחנו נעשה את זה.
מיכל הנר דויטש: אין לי ברירה אחרת.
מיכל הנר דויטש: אני חייבת שזה יעבור עד סוף השנה כי אחרת שוב נפסיד עוד מדד.
משה גפני: פורמלית אני צריך קודם כל למשוך את החוק.
שגית אפיק: חייבים לנמק למליאה, אבל אם אתה עכשיו מכריע על תנאי, צריך לקיים דיון ביום שני.
משה גפני: אני לא ממהר לשום מקום.
מיכל הנר דויטש: בסדר.
מיכל הנר דויטש: אין בעיה.
מיכל הנר דויטש: 2009.
מיכל הנר דויטש: אין לי ברירה.
מיכל הנר דויטש: אחרת אני אפסיד עוד מדד.
מיכל הנר דויטש: אני אפסיד גם את המדד של 1 בינואר 2010.
מיכל הנר דויטש: אנחנו חייבים שהחוק הזה יעבור עד סוף השנה.
משה גפני: מה אומרים חברי הוועדה?
משה גפני: אתם בעד למשוך את החוק בחזרה ולאשר 2009?
שלי יחימוביץ': אם אנחנו מושכים את החוק בחזרה, אומרת מיכל שזה גם לא יחול על 2010.
מיכל הנר דויטש: אתם תספיקו.
מיכל הנר דויטש: יש עוד את שבוע הבא.
משה גפני: אם אנחנו מאשרים עכשיו את המשיכה ומאשרים על תנאי שהמליאה תאשר את זה, אנחנו סיימנו וזה יעלה למליאה בשבוע הבא.
משה גפני: מי בעד המשיכה של הצעת חוק לתיקון פקודת מס הכנסה (מספר 171), התש"ע-2009 (סעיפים 1-5), לפי סעיף 124?
משה גפני: ה צ ב ע ה
משה גפני: ה צ ב ע ה משכנו.
משה גפני: עכשיו אנחנו יכולים לאשר על תנאי שזה יאושר במליאה.
משה גפני: מי בעד האישור כפי שעלה כאן בדיון, לשנות את זה מה-1 בינואר 2008 לעניין עדכון הסכומים, על פי בקשת עורכת הדין מיכל דויטש ולהעביר את זה ל-1 בינואר 2009?
משה גפני: ה צ ב ע ה הבקשה אושרה פה אחד אני מודה לכם.
משה גפני: על סדר היום הצעת חוק מיסוי מקרקעין (שבח ורכישה) (תיקון מס' 66), התש"ע-2009.
משה גפני: הסעיף השני שלנו היום הוא סעיף שינויים בתקציב, לו אנחנו מקדישים את רוב היום למרות שיכול להיות שבאמצע אני אעשה הפסקה כדי לאפשר למשרד האוצר להעביר העברות נוספות שכל המשרדים מבקשים.
משה גפני: אני מקבל פניות גם משרים וגם ממנכ"לי משרדים האומרים שאם לא יאשרו להם את ההעברות, הם נתקעים לקראת סוף השנה.
משה גפני: אני לא יודע איך זה היה בכל שנה עד עתה.
חיים אורון: כמו השנה.
משה גפני: אבל זה נראה לא תקין.
משה גפני: אני לא עברתי על ההעברות ואני לא יודע מה יש ומה אין בהן.
משה גפני: מצד שני אני לא רוצה לריב עם כולם.
משה גפני: אני מבין שמדובר בהארכת מועד.
מיכל הנר דויטש: אנחנו מבקשים להאריך את הוראת השעה שעניינה חילוף.
מיכל הנר דויטש: היא הסתיימה חוקית ב-31 בדצמבר 2008 אבל בגלל סעיף 38 לחוק יסוד: הכנסת ולאור התפזרות הכנסת, היא הוארכה אוטומטית עד ה-23 במאי 2009.
משה גפני: מה זה עושה?
שגית אפיק: פטור ממס.
מיכל הנר דויטש: הפרק מעניק פטור בגין מכירת זכויות שמפורטות בפרק אם נרכש תחת המכירה נכס חלופי והפטור הוא בעיקרון בשווי הנכס החלופי שנרכש.
מיכל הנר דויטש: אנחנו מבקשים להאריך את הפרק עד סוף השנה.
משה גפני: עד סוף השנה התקציבית?
משה גפני: עד מתי את רוצה להאריך?
משה גפני: למה אי אפשר לעשות את זה כהוראת קבע?
מיכל הנר דויטש: לאור העובדה שהגענו לדצמבר 2009 עם הצעת החוק, אני מבינה מהקולות שנשמעו לפני שנכנסת, גם את 2010.
מיכל הנר דויטש: למה אני לא יכולה להפוך את ההוראה כמו שהיא להוראה של קבע?
מיכל הנר דויטש: מהטעם שאנחנו מתכוונים להכניס בה במהלך התקופה הקרובה שינויים.
משה גפני: אז תשנו.
מיכל הנר דויטש: אני מבקשת לא להפוך אותה להוראה של קבע.
מיכל הנר דויטש: אני מבקשת להאריך אותה כהוראת שעה ולבוא אליכם במהלך 2010 עם תיקונים לפרק חמישי שלוש.
משה גפני: אז תבואו עם תיקונים.
מיכל הנר דויטש: והפיכתו להוראה של קבע אבל לא כרגע.
שגית אפיק: מ-2001 כל פעם מאריכים לשנתיים.
מיכל הנר דויטש: מאחר שפרק החילוף הוא פרק מאוד מאוד כבד, גם מבחינת ההוראות המהותיות שקבועות בו.
שגית אפיק: אבל את הפטור עצמו את הולכת לתת באופן קבוע, בהמשך?
מיכל הנר דויטש: כן, אבל לא בטוח שלכל הנכסים.
מיכל הנר דויטש: פרוסים בתוך פרק החילוף נכסים עסקיים ודירות.
משה גפני: עד מתי את רוצה את זה?
משה גפני: אנחנו לא מאשרים את זה עד 31 בדצמבר, עם כל הכבוד.
מיכל הנר דויטש: אז עד 31 דצמבר 2010.
משה גפני: 2011.
מיכל הנר דויטש: אני רוצה לעשות שינויים, אני רוצה גם לחץ עלינו.
מיכל הנר דויטש: אני מבקשת.
משה גפני: לחץ עליכם לא עוזר.
משה גפני: בסוף אתם מקבלים את מה שאתם רוצים.
אמנון כהן: מסכים אתך אדוני.
מיכל הנר דויטש: איך אתה אומר לי את זה אם הוצאתי הודעה למעבידים ביום שיצאתי מכאן בשבוע שעבר?
שגית אפיק: על 2009, שביקשת.
מיכל הנר דויטש: על 2009 שביקשת.
משה גפני: חזקי, זה משהו דחוף?
חזקיה ישראל: בנושא הזה.
חזקיה ישראל: כן.
חזקיה ישראל: גם אני מבקש שיאריכו את זה עד סוף 2011.
חזקיה ישראל: היה משבר ובתקופה הזו אי אפשר היה לעשות שום דבר.
חזקיה ישראל: הייתה אי ודאות.
משה גפני: היא מושכת את החוק, אם עושים את זה עד 2011.
משה גפני: הכל עם איומים כאן.
שוחט: התאחדות הקבלנים חושבת ש-2011 יהיה נכון.
משה גפני: היא מושכת את החוק.
משה גפני: זה חוק ממשלתי.
שוחט: להזכיר שיש כרגע חוזים ועסקים שכפופים.
שוחט: אנחנו מבקשים להאריך את זה לפחות עד דצמבר 2011.
משה גפני: יש כבר שניים נגדך.
מיכל הנר דויטש: אני לא מופתעת.
מיכל הנר דויטש: אני רגילה.
מיכל הנר דויטש: אני מבקשת לתת לנו עוד שנה.
משה גפני: אבל הוא אומר שיש להם חוזים עד 2011.
מיכל הנר דויטש: זה לזרות חול מהטעם שמועד המכירה הוא אחד.
מיכל הנר דויטש: זה שיש חוזים, זה לא אומר דבר.
מיכל הנר דויטש: אתה מוכר ביום אחד וקונה חלופי ביום אחר.
מיכל הנר דויטש: להגיד שיש חוזים ולכן זה צריך להיות עד 2011, לא.
חיים אורון: שלא תהיה לנו טעות.
חיים אורון: זה הרבה כסף שאנחנו מחלקים כאן עכשיו.
משה גפני: הבעיה היא שהם מאריכים את זה כל הזמן בשנתיים.
מיכל הנר דויטש: אנחנו מתחייבים לא להאריך יותר.
מיכל הנר דויטש: אנחנו מתחייבים להביא הוראה של קבע, הצעה להוראה של קבע במהלך 2010.
משה גפני: בלי נדר ושיהיה רשום בפרוטוקול.
משה גפני: ואם לא, מה יהיה?
חיים אורון: אני רואה כאן למשל בסעיף 1 שאין לו כאן ייצוג גדול, זכות בבית אבות והוא אחת האופציות.
שגית אפיק: זאת דירת מגורים.
שגית אפיק: מי שרוכש זכות למגורים בבית אבות.
חיים אורון: אני קצת מתעסק - ויש גם פנייה לדיון בוועדה, אבל כרגע דיברתי עם מיכל – בנושא שקשור לזכויות בבית אבות.
חיים אורון: הם ביקשו לא להעלות את זה עכשיו כי הם במשאים ומתנים.
חיים אורון: אל תרוצו יותר מדיי.
חיים אורון: לפעמים גם אנחנו רצים.
חיים אורון: שידעו שהם צריכים לבוא לכאן.
משה גפני: אתה צודק, אבל אם כל שנתיים אתה מגיע אל הוועדה וכל פעם מבקש את אותו הדבר, אתה גם עושה צחוק מעצמך, אתה רשות המסים עושה מעצמה צחוק.
משה גפני: אם את הפטור אתם בלאו הכי מתכוונים לעשות כהוראת קבע, בואו נאשר את זה כהוראת קבע.
מיכל הנר דויטש: לא את הפטור כמו שהוא.
מיכל הנר דויטש: אנחנו מתכוונים לעשות שינויים בפרק.
מיכל הנר דויטש: אנחנו מתכוונים לעשות שינויים בתוך הפרק.
מיכל הנר דויטש: אנחנו מתחייבים להביא בפניכם הוראה של קבע.
משה גפני: אני לא אריב אתך היום.
משה גפני: חבר הכנסת פיניאן וחבר הכנסת כהן, עד סוף 2010 כי אחרת הם ימשכו את החוק.
שגית אפיק: הצעת חוק מיסוי מקרקעין (שבח ורכישה) (תיקון מס' 66), התש"ע-2009 1.
שגית אפיק: תיקון סעיף 49יא בחוק מיסוי מקרקעין (שבח ורכישה), התשכ"ג-1963, בסעיף 49יא(א), בהגדרה "התקופה הקובעת", במקום הסיפא החל במלים "עד יום" יבוא "עד יום (תאריך עברי) (31 בדצמבר 2010).
שגית אפיק: 2.
שגית אפיק: תחילה תחילתו של חוק זה ביום (תאריך עברי) (1 בינואר 2009).
מיכל הנר דויטש: לגבי עסקאות שהיו ואנשים טענו חילוף לאור העובדה שכבר הייתה מונחת הצעת חוק, הקפאנו את המס ברמת השומה ואמרנו שאם יעבור החוק אנחנו נפעל על פי החוק, ואם לא יעבור, נחייב במס.
מיכל הנר דויטש: עכשיו אנחנו נודיע שהחוק עבר.
אמנון כהן: לפני שמצביעים, איזה שינויים אתם רוצים לעשות?
מיכל הנר דויטש: אנחנו נביא את זה במסגרת הצעת החוק, הצעת חוק ממשלתית.
אמנון כהן: משנת 2002 אתם אומרים שתביאו.
מיכל הנר דויטש: לא אמרנו.
מיכל הנר דויטש: זה הרי התחיל מוועדת רבינוביץ שביקש לשכלל עסקאות במשק ולאפשר את הקטר שמניע.
אמנון כהן: השתנה משהו?
מיכל הנר דויטש: ראינו דברים שקורים בתוך פרק החילוף ואנחנו לא בטוחים שראוי לעודד אותם.
מיכל הנר דויטש: אנחנו נביא את הדברים בפני שר האוצר.
מיכל הנר דויטש: יש לנו כבר מתווה.
מיכל הנר דויטש: אנחנו מתכוונים להביא את זה בפני שר האוצר ולאחר מכן לממשלה ומה שיצא בסוף, אנחנו נביא בפניכם בהצעת חוק כחולה.
משה גפני: עד שאנחנו לא נחשוף שיניים, זה לא יהיה.
משה גפני: הם רואים בנו חותמת גומי.
משה גפני: כל אחד צריך לדעת את המגבלות שלו.
משה גפני: אנחנו מצביעים על הצעת החוק כפי שהקריאה אותה היועצת המשפטית, עד סוף שנת התקציב 2010.
אמנון כהן: אני נמנע.
משה גפני: על סדר היום שינויים בתקציב לשנת 2009.
משה גפני: בתחילת הישיבה היום אמרתי שיכול להיות אני אעשה הפסקה מכיוון שמשרד האוצר אמור להעביר פניות נוספות ואנחנו נצטרך או לאשר או לא לאשר, אבל לקבל החלטה לגבי כל הפניות שמגיעות.
משה גפני: יכול להיות שאנחנו נמשיך את הישיבה הזאת גם מחר.
משה גפני: אנחנו נצטרך לאשר גם הודעות.
משה גפני: אני לא מתכוון לעשות העברות חפוזות אבל מה שלגביהן אין בעיות, נאשר, ואלה לגביהן יש בעיות, נדון בהן ונקבל החלטות.
משה גפני: ביקש ממני המגזר השלישי, היות שיש להם כינוס שנתי של ארגוני הגג – ומנהל הוועדה בדק – לא לדון מחר בנושא הביקורות הכפולות שיש במגזר השלישי אלא לדחות אותו לשבוע הבא.
חיים אורון: יש לי סעיף למחר.
משה גפני: אני משאיר את זה פנוי, אם יצטרכו לעשות העברות.
חיים אורון: יש לי הצעה.
משה גפני: אתה מבקש הצעה לסדר ואני מאפשר לך.
חיים אורון: אני פניתי אליך גם בכתב.
חיים אורון: כל העולם ואשתו פונה אל ממשלת ישראל לשקול מחדש את הפחתת המסים של החודש הבא.
חיים אורון: ה-OECD, אלה שקובעים את רמת הסיכון, ואני לא רוצה לומר חברי כנסת זוטרים שלא מבינים בכלל בעניין, פונים אל הממשלה לשקול מחדש את הפחתת המסים ב-1 בינואר.
חיים אורון: במהלך השבועות האחרונים ביקשתי ממנהל הוועדה שתי בקשות כאשר האחת היא מהיום או מאתמול והבקשה היא לקיים על זה דיון בוועדה בתאריך שעוד תהיה לו משמעות, כי אם נקיים את הדיון אחרי ה-1 בינואר, חבל על הזמן.
חיים אורון: הנושא השני שקשור לדיון הזה, וחזרתי וביקשתי אותו מאנשים באוצר, לקבל תחזית של האוצר על המשמעויות התקציביות לתקציב 2011 של כל ההחלטות שהתקבלו או לא התקבלו ונדחו ל-2011.
משה גפני: הפחתת המס לפי דעתך תשליך על העניין הזה.
חיים אורון: אלה שני צדדים של אותה מטבע, גם אין מקורות וגם תוספת הוצאות.
חיים אורון: אני כבר רואה את הקיצוץ פלט בטריליארדים.
חיים אורון: אני מבקש לקיים על זה דיון.
משה גפני: אני אשתדל.
חיים אורון: זה לא נראה לך דחוף?
יצחק וקנין: על זה נאמר טוב טוב, שילכו לעזאזל.
משה גפני: אני מבקש להתחיל בהעברה שעכשיו מחלקים אותה של המדען הראשי.
טמיר כהן: 682 עד 697.
משה גפני: פניות מספר 682 עד 697.
דני גלושנקוב: הפנייה נועדה לממן תוספת של 200 מיליון שקלים בהרשאה להתחייב ו-100 מיליון שקלים במזומן למדען הראשי במשרד התעשייה, כאשר מדובר על הקדמת מימון של 100 מיליון שקלים משנת 2010 ותוספת בסך 100 מיליון שקלים נוספים ושינויים פנימיים נוספים בתוך תקציב המדען.
משה גפני: אני רואה שאתם מורידים כסף מכל המשרדים.
דני גלושנקוב: לא מדובר בהורדה.
דני גלושנקוב: מדובר בעצם בתת ביצוע בסעיפים שונים בתקציב המדינה כאשר בסך הכל מעבירים משם לטובת הנושא הזה.
דני גלושנקוב: אם יש שאלות נוספות בקשר לשימושים בכסף, נמצא כאן אלי אופר המדען הראשי של משרד התעשייה, המסחר והתעסוקה, ואפשר להפנות אותן אליו.
משה גפני: מה זה תת ביצוע?
משה גפני: המשמעות של העניין היא שהשרים לא ביקשו העברה מסעיף לסעיף ואין ביצוע בכלל?
דני גלושנקוב: לא.
דני גלושנקוב: מדובר באיזה שהם סעיפים בהם חשבו שיבוצע סכום איקס אבל בסופו של דבר בוצע סכום שהוא נמוך ממנו.
דני גלושנקוב: לכן משתמשים בכסף לשימושים אחרים.
משה גפני: בישיבה הקודמת אני ביקשתי מהמדען הראשי שיבוא להסביר את הפעילות שלו.
משה גפני: אלי אופר, בבקשה, אם אתה יכול לומר לנו מה אתם עושים עם הכסף הזה, מה עשיתם אתו במשך השנה ומה אתם מתכוונים לעשות בשנה הבאה.
אלי אופר: אני אפתח בזה שהיום, בסוף השנה, יש לנו את כל הנתונים ומה שחשבנו שיהיה, גם קרה.
אלי אופר: בגלל המצוקה במשק במימון לחברות סטרט-אפ ולחברות רגילות בכל התוכניות, שאני תכף אסקור אותן, היה לנו ביקוש, בהתאם לסוג התוכנית, בין 20-30 אחוזים עד 50 אחוזים יותר גבוה מאשר בשנה קודמת.
אלי אופר: גם בשנה קודמת כבר היה ביקוש יחסית מאוד גבוה.
אלי אופר: אני הצגתי כאן בעבר ואמרתי שאנחנו צריכים בין 2.5 ל-3 מיליארד שקלים כדי לממן מענקים למחקר ופיתוח וחברות מכל הסוגים.
אלי אופר: התקציב שעמד לרשותנו השנה, אחרי כל ההחלטות, היה תקציב הרשאה להתחייב שהוא קצת פחות ממיליארד וחצי שקלים.
אלי אופר: 1,488 מיליארד שקלים.
אלי אופר: תקציב המדינה אושר ב-15 ביולי, כמדומני, ואני הפעלתי את כל המערכת, בגלל המצוקה, בצורה מאוד חזקה.
אלי אופר: זה כרוך בתהליך של בדיקת כל הפרוייקטים, כרוך בוועדות שדנות ובתהליך של העברת החלטות וכספים.
אלי אופר: על שולחני עומדת כבר מסביבות יולי, ועוד לפני כן, כמות מאוד גדולה של בקשות, של הארכת כל המערכת שלנו, שאלה הם הבודקים המקצועיים, הוועדות, ופרוייקטים מאוד טובים ולא יכולנו להיענות לבקשות האלה.
אלי אופר: החזקתי את זה בקנה, כולל דרך אגב עוד סדרת בקשות מאוד גדולה שבגלל המצוקה אפילו עוד לא הגענו לדון בהן כי ידענו שלא יהיה לנו כסף.
אלי אופר: התוספת הזאת, ההעברה של ה-200 מיליון שקלים, מאפשרת לנו להיענות לחלק גדול מאוד מהבקשות שנמצאות בקנה אחרי שאנחנו יודעים שאלה הן בקשות טובות והן עברו את הכל.
שלי יחימוביץ': תוכלו לנצל את זה השנה?
אלי אופר: זה מה שאני אומר.
אלי אופר: יכולנו לנצל גם 150 אחוזים מהתקציב ואת הכסף הזה, הכל על הקצה.
אלי אופר: ברגע שזה משוחרר, זה הופך לכסף.
שלי יחימוביץ': אבל איך זה עובד?
שלי יחימוביץ': סליחה על השאלה.
שלי יחימוביץ': איך אפשר לנצל בשלושה שבועות 100 מיליון שקלים?
שלי יחימוביץ': גם על פרוייקט מאושר.
אלי אופר: הכל בוצע כבר.
אלי אופר: כל ההכנה, כל הבדיקות וכל הוועדות.
משה גפני: כל הבעיה הייתה שהיה מחסור בכסף.